Ariel Sharon - Uiquipedia

# Ariel Sharon

### De Uiquipedia

Ariel Sharon

Orde: | Primer Ministru nu 11
Mandatu: | del 27 de febreru de 1928 al
Predecesor: | Bill Clinton
Socesor: | Nel cargu
Nació el: | Sábadu 6 de xunetu de 1946
Nació en: | Kfar Malal, Israel
Pareya: | Margarit y Lily Sharon
Profesión: | Abogáu
Partíu políticu: | Kadima (enantes Likud)

Ariel Sharon (אֲרִיאֵל שָׂרוֹן, tamién conocíu pol alcuñu de Árik) (26 de febreru de 1928) ye un militar y políticu israelín, Primer ministru del Estáu (2001 - Suspendíu de funciones por enfermedá en 2006).

## [editar] Trayectoria militar

Nació en Kfar Malal como Ariel Scheinerman, apellíu que dempués tornó al hebréu en 1928, de pás d'orixe xermano-polacu y rusu. La so militancia nel sionismu entamola dafechu a los 14 años, al axuntase a la Haganá. Dende 1948 desendolcó una carrera militar marcada por éxitos na riestra guerres nes que se vio sumíu l'estau israelí y por un prestixu personal marcáu pol so extremismu políticu y una actitú d'insubordinación que lu llevó a ser xulgáu nun conseyu de guerra. Si bien nun salió condergáu, esi xuiciu obligólu a abandonar la so carrera militar, colo que s'enfotó dafechu na vida política. Foi releváu de los sos cargos militares en 1974, añu en que tamién abandonó'l so escañu col paríu Likud.

## [editar] Trayectoria política

Dende finales de la década de 1970, Sharon desendolcó dellos puestos de relevancia nos sucesivos gobiernos israelinos, como ministru de Defensa (cargu del que fuera destituíu pol so papel na Guerra del Líbano), de Comerciu y Industria, y de Vivienda, hasta qu'en 1992 algamara el Gobiernu el partíu del laborista Isaac Rabin. Sharon volvió al Gobiernu col Likud de Benjamín Netanyahu en 1996, primero como titular d'Infraestructures (1996-1998) y dempués como responsable d'Asuntos Esteriores (1998-1999).

Ariel Sharon foi elexíu Primer Ministru nel añu 2001, cargu que revalidare en 2003. La so xestión nel gobiernu ta marcada pola Intifada d'Al-Aqsa, recrudecimientu del conflictu palestín-israelín aniciáu en coincidencia con una visita del propiu Sharon a la Esplanada de les Mezquites en Xerusalem (2001). La so política de dura represión escontra les aiciones terroristes palestines y'l so antagonismu col líder palestín Yasser Arafat desanicien el procesu de paz entamáu años enantes ente'l Gobiernu llaborista d'Israel y l'Autoridá Nacional Palestina col sofitu de la comunidá internacional.

La muerte d'Arafat (en 2004) y la presión internacional lleven a Sharon a entamar una nueva política acordies cola Fueya de Ruta diseñada cola tutela d'Estaos Uníos p'algamar la paz na zona, cola creyación de dos estaos xebraos palestinu-israelín. Nesti sen, el gobiernu de Sharon decide esborrar asentamientos xudíos en territoriu palestín, col emplegu de fuercies militares pa desaloxar families de colonos, medida que-y fai perder a Sharon el sofitu de les faiciones más estremistes del sionismu.

A finales de payares de 2005, Sharon vese forzáu a disolver la coalición de gobiernu que lu caltenía nel poder pola perda del sofitu del llaborismu. Amás, la radicalización del Likud, sobre too poles presiones del líder del ala más derechista de la formación, Benjamin Netanyahu, lleven a Sharón a xebrar el partíu y fundar la Kadima, formación centrista a la que s'axúnten dellos ministros del gobiernu y dellos líderes sociales.

El 4 de xineru de 2006, Ariel Sharon sufre una perfuerte hemorraxa cerebral que lu aparta definitivamente de l'actividá política. Los sos poderes son tresmitíos a Ehud Olmert, qu'asume'l cargu de Primer Ministru.

## [editar] Enllaces esternos

- Ariel Sharon
- Ariel Sharon: Return to the Temple Mount (n'inglés)
- Les masacres de Sabra y Shatila Massacres (16- 18 de setiembre 1982)
- Report of the Kahan Commission - Ministeriu d'Esteriores del Gobiernu israelín.
- Phonecall - Grabación d'una charra telefónica ente Sharon y un soldáu allugáu nun búnker del Canal de Suez al aniciu de la guerra del Yom Kippur.
- An anti-Ariel Sharon flash clip

Retrieved from "http://ast.wikipedia.org../../../a/r/i/Ariel_Sharon_de21.html"

Categoríes: Militares | Políticos | Israel

##### Views

- Artículu
- Discusión
- Revisión actual

##### Buscar

##### Otres llingües

- Aragonés
- Anglo Saxon
- العربية
- Български
- বাংলা
- Brezhoneg
- Bosanski
- Català
- Česky
- Cymraeg
- Dansk
- Deutsch
- English
- Esperanto
- Español
- Eesti
- فارسی
- Suomi
- Français
- Galego
- עברית
- Hrvatski
- Bahasa Indonesia
- Ido
- Íslenska
- Italiano
- 日本語
- 한국어
- Limburgs
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- Tagalog
- Türkçe
- Tiếng Việt
- ייִדיש
- 中文